སྔ་མོ་དུས་རབས་བདུན་པ་བརྒྱད་པར་ཆོས་རྒྱལ་ཚོའི་སྐབས་ལ་བོད་མི་ས་ཡ་བརྒྱ་ཕྲག་ཡོད་མེད་མི་ཤེས་ཀྱང་ས་ཡ་མང་པོ་ཡོད་འདུགལོ་སྟོང་ཕྲག་གཅིག་གོང་འབྲོམ་སྟོན་པའི་སྐབས་མི་རྩིས་ཆེན་པོ་མཛད་དུས་བོད་མི་ས་ཡ་༡༠ཡོད་པ་གསུངས་ཡོད་ཀྱང་།བར་སྐབས་ང་ཚོས་ས་ཡ་དྲུག་བདུན་ཟེར་གྱི་ཡོད།འབྲོམ་སྟོན་པ་བྱུང་ནས་ལོ་ངོ་༡༠༠༠ཡས་མས་ཙམ་གྱི་ནང་བོད་མི་ས་ཡ་བཅུ་ནས་ས་ཡ་དྲུག་ཏུ་མར་ཆགས་པ་རེད།དེའི་རྒྱུ་རྐྱེན་གཅིག་འཕྲོད་བསྟེན་ཡག་པོ་མེད་དང་།དཔལ་འབྱོར་གྱི་དཀའ་ངལ་འཕྲད་ནས་སྔ་མོ་ཞིང་པའི་གྲོང་ཡོད་པ་སྟོང་ནས་གཅིག་ཀྱང་མེད་པ་དེ་འདྲ་ངོས་རང་མཐོང་སོང་།སྟོད་ཁུལ་དུའང་དེ་ལྟ་བུའི་ས་ཆ་འདུགངོས་ཀྱི་ངོ་ཤེས་ཨ་རིི་བ་ཞིག་པར་རྒྱག་གི་སོང་ནས་དོ་སྣང་བྱུང་འདུགདེ་ནས་ནད་ཡམས་བྱུང་ནས་སྨན་བཅོས་མ་ཐུབ་པ་དང་།སྔོན་འགོག་མ་ཐུབ་པའི་ཐོག་གནས་གྲོང་ཚོ་སྟོང་འགྲོ་བའང་ཕལ་ཆེར་ཡོང་སྲིད་པ་རེད།